Яшчэ у 2003 годзе Канстытуцыйны суд прапаноўваў парлямэнту разгледзець зьмены ў моўным заканадаўстве з мэтай забясьпечыць роўнасьць дзьвюх моваў, адзначаючы, што «пры фармальна-юрыдычным раўнапраўі дзяржаўных моваў на практыцы балянс іх выкарыстаньня не заўсёды захоўваецца». Гэтыя ж думкі Канстытуцыйны суд пацьвярджаў і ў 2014, і ў 2015 годзе. Цяпер аптымальны час пачуць пазыцыю Канстытуцыйнага суду і прывесьці заканадаўства аб мовах у адпаведнасьць з Канстытуцыяй.